### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Sundhed og Omsorg har i samarbejde med Moesgaards Antropologiske Analyseenhed (MANTRA) undersøgt lugt- og duftmiljøet på seks plejehjem i Århus Kommune. Undersøgelsen er den første af sin slags i [adresse] og viser, at det er muligt at skabe mere behagelige og inviterende rammer for både beboere, pårørende og medarbejdere via indsatser, der forbedrer lugt- og duftmiljøet på plejehjemmene.

Undersøgelsen fokuserer på otte handlingsorienterede anbefalinger til forbedring af lugt- og duftmiljøet på plejehjem. Det kan være tiltag såsom nye løsninger til opbevaring af affald og beskidt vasketøj, optimering af ventilation i vaskerum, nye forbedrede rutiner i forhold til udluftning, køb af planter, øget brug af lugtfjernere, øget fokus på arbejde med at forebygge inkontinens og forsøg med periodevis dufttilsætning.

Dansk Folkeparti ønsker med udgangspunkt i undersøgelsen at igangsætte en lugt- og duftforbedrende indsats på plejehjem i Århus Kommune. Der foreslås at der startes pilotindsatser på fem plejehjem i foråret 2022 og at erfaringerne fra disse bruges til at udrulle duftsindsatserne til alle kommunens plejehjem i løbet af resten af 2022 og 2023. Udgiften forventes at være 1,4 mio. kr. i 2022 og 2.1 mio. kr. i 2023.

Kontaktperson fra partiet: Frida Laursen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.